polyglot-tagger/wikipedia-language-snippets-filtered huggingface dataset:
உழவியல் உயிரித் தொழில்நுட்பம் பயிர்விளைச்சலைக் கூட்டப் பயன்படுவதோடு உணவல்லாத பிற பய்ன்பாடுகளுக்கும் பயன்படுகிறது. எடுத்துகாட்டாக, எண்ணெய்க்காகப் பயன்படும் எண்ணெய்வித்துக்களைத் திருத்திக் கொழுப்பு அமிலம் செய்யவும் மாற்று எரிபொருள்களைச் செய்யவும் பாறைவேதிப் பொருள்களை ஆக்கவும் உயிரித் தொழில்நுட்பம் பயன்படுகிறது.
வேளாண்சூழலியல் என்பது சூழலியல், சுற்றுச்சூழலீயல் கண்ணோட்டத்துக்கு ஏற்ப வேளாண் அமைப்புகளை மேலாண்மை செய்தலாகும். இப்புலம் பேண்தகு வேளாண்மை, இயற்கை வேளாண்மை, மாற்று உணவு முறைகள், மாற்று பயிரிடு முறைகளை உருவாக்கல் ஆகிய புலங்களோடு மிக நெருக்கமான உறவுள்ளதாகும்.
உழவியலாளர் பயிரின் குறிப்பிட்ட பான்மைகளைப் பெற உயிரித் தொழில்நுட்பத்தைப் பயன்படுத்துகிறார். ஊயிரித் தொழில்நுட்பம் ஆய்வகச் செயல்பாடாகும். உருவாக்கிய புதிய பயிரின வகைகள் பின்னர் கள ஆய்வுக்கு ஆட்படுத்தப்படுகின்றன.
சீனிவாசன், 1933 ஆம் ஆண்டு அக்டோபர் 7 ஆம் தேதி, காஞ்சிபுரத்தில், இந்திய மாநிலமான தமிழ்நாட்டில் உள்ளூர் வழக்கறிஞரான டி.கே.வரதாச்சாரி என்பவருக்கு மகனாகப் பிறந்தார். சென்னை இலயோலா கல்லூரியில் பொருளாதாரத்தில் பட்டம் பெற்றார். அதன் பிறகு சென்னைப் பல்கலைக்கழகத்திலிருந்து வணிக நிர்வாகத்தில் முதுகலைப் பட்டம் பெற்றார். இதன் விளைவாக, வேலைக்குச் செல்வதற்கு பதிலாக, பெட்ரோலியம் மற்றும் அதிவேகமாக நுகரும் நுகர்வோர் பொருட்கள்]] துறைகளில் தனது சொந்த வியாபாரத்தை தொடங்கினார். பின்னர், சமூக சேவைக்காக தனது வணிகத்தை கைவிட்டதாக அறியப்படுகிறது. மேலும், டிசம்பர் 1982 இல், தாம்பரத்தில் உள்ள ஒரு கொட்டகையில், குறைந்த நிதி வசதி உள்ளவர்களுக்கு மருத்துவ உதவி வழங்குவதற்காக ஒரு பரோபகார முயற்சியைத் தொடங்கினார்.
இந்த முயற்சி, பல ஆண்டுகளாக வளர்ந்து, தற்போதைய இந்து மிஷன் மருத்துவமனையாக வளர்ந்துள்ளது. இவர் மருத்துவமனையின் கௌரவ செயலாளராக தொடர்ந்து பணியாற்றுகிறார். டயாலிசிஸ் போன்ற மருத்துவ வசதிகள் ஏழை நோயாளிகளுக்கு $4 செலவில் கிடைக்கின்றன. மேலும் மருத்துவமனை இலவச கண் புரை நோய் அறுவை சிகிச்சைகள், செயற்கை மற்றும் செவிப்புலன் கருவிகளை வழங்குவதாக அறியப்படுகிறது.
1940 ஆம் ஆண்டு பர்மாவிலிருந்து அகதிகளாக வரும் குழந்தைகளுக்கு கல்வி வசதிகளை வழங்குவதற்காக நிறுவப்பட்ட வள்ளுவர் குருகுலம் மேல்நிலைப் பள்ளி, சீனிவாசன் சம்பந்தப்பட்ட மற்றொரு அமைப்பாகும். மேலும் இவர் அந்த நிறுவனத்தின் கௌரவச் செயலாளராகப் பணியாற்றுகிறார். இவர் பல சமூக, சுகாதார மற்றும் மத அமைப்புகளின் செயல்பாடுகளிலும் ஈடுபட்டுள்ளார்; ஆஸ்திக சமாஜம், திருநற்பணி அறக்கட்டளை, திருமலை மிஷன் மருத்துவமனை, ராணிப்பேட்டை, தேவராஜ சுவாமி கோயில், காஞ்சிபுரம், ஸ்ரீ காயத்திரி அறக்கட்டளை மற்றும் ஸ்ரீ கிருஷ்ணா அறக்கட்டளை - டிஸ்லெக்ஸியா பள்ளி ஆகியவை அவற்றில் சில. 2004இல் ஏற்பட்ட ஆழிப்பேரலையின் போது பாதிக்கப்பட்ட தமிழ்நாட்டு மக்களின் மறுவாழ்வுக்காக தங்குமிடங்களைக் கட்டியெழுப்பவும், சேதமடைந்த பள்ளிகளுக்கு தளபாடங்கள் மற்றும் ஆய்வக உபகரணங்களை வழங்கவும் பணியாற்றினார்.
தாமல் கண்டலை சீனிவாசன் 1933 ஒரு இந்திய சமூக சேவகரும், தொழிலதிபரும், பரோபகாரரும் சென்னை இந்து மிஷன் மருத்துவமனையின் இணை நிறுவனரும் ஆவார்.பர்மாவிலிருந்து வந்த அகதிகளின் குழந்தைகளுக்காக 1940 ஆம் ஆண்டு நிறுவப்பட்ட வள்ளுவர் குருகுலம் என்ற கல்வி நிறுவனத்தின் செயலாளராகவும் உள்ளார். இது இன்றைய வள்ளுவர் குருகுலம் மேல்நிலைப் பள்ளியாக வளர்ந்துள்ளது. சமுதாயத்தில் இவரது பங்களிப்புக்காக, 2016 ஆம் ஆண்டில், இந்தியாவின் நான்காவது மிக உயர்ந்த விருதான பத்மசிறீ விருது வழங்கப்பட்டது.
நவஜீவன் புரஸ்கார் விருது , பாரத் விகாஸ் பரிஷத்தின் சம்ஸ்கார ரத்னா , டாக்டர் கே.வி. சரத் பாபு மெமோரியல் விஸ்டம் இன்டர்நேஷனல் விருது மற்றும் மெட்ராஸ் ரோட்டரி கிளப்பின் டாக்டர்.கே.வி திருவேங்கடம் ஹெல்த்கேர் விருது, கிழக்கு மற்றும் செட்டிநாடு பல்கலைக்கழகத்தின் செட்டிநாடு மருத்துவமனை மற்றும் ஆராய்ச்சி நிறுவனத்தின் விருது போன்ற பல விருதுகளைப் பெற்றவர். இந்திய அரசு இவருக்கு 2016 ஆம் ஆண்டு பத்மசிறீ விருதை வழங்கியது.
ராயபுரம் மீன்பிடித் துறைமுகம் சென்னை ராயபுரம் பகுதியில் உள்ள காசிமேட்டில் அமைந்துள்ளது. இத்துறைமுகம் மீன்கள் மற்றும் நண்டு-நத்தைகளைப் பிடிக்கும் முக்கிய மீன்பிடித் துறைமுகங்களில் ஒன்றாகும். சென்னை மீன்பிடித் துறைமுகம் அல்லது காசிமேடு மீன்பிடித் துறைமுகம் என்ற பெயராலும் அழைக்கப்படுகிறது. சென்னை துறைமுகத்திற்கு வடக்கே அமைந்திருக்கும் இந்தத் துறைமுகம் சென்னை துறைமுக நிர்வாகத்தின் நிர்வாக கட்டுப்பாட்டின் கீழ் உள்ளது. இத்துறைமுகம் கப்பல் கட்டுப்பாட்டு வசதியுடையதாகும். முக்கியமாக மீன்பிடி படகுகள் இங்கு கட்டப்படுகின்றன. அருகிலுள்ள இரயில் நிலையம், ராயபுரம் ரயில் நிலையம் ஆகும்
மீன்பிடித் துறைமுகம் மற்றும் மீன்பிடி துறைமுக நிர்வாகக் குழு அலுவலகம் ஆகியவற்றிற்கு அடுத்தபடியாக சென்னை மீன்பிடி துறைமுக வளாகத்தில் காசிமேடு மீன்பிடி துறைமுக சந்தையாக அறியப்படும் ஒரு சில்லறை மீன் சந்தை மீன்பிடி துறைமுகத்தில் அமைந்துள்ளது. சந்தை விதை, மீன் வகை, இறால், சுறா, சர்டைன், நண்டு, வெள்ளி மீன், போன்ற பல்வேறு வகையான மீன்களை விற்பனை செய்கிறது
துறைமுகம் பகுதி முதலில் 1799 ஆம் ஆண்டில் சேப்பாக்கம் கிராமத்திலிருந்து கிழக்கிந்திய கம்பெனியின் ஆட்சியின் போது இடம்பெயர்ந்த ஒரு மீனவர் சமூகமாகும். துறைமுகம் 1975 இல் கட்டப்பட்டது. 1984 முதல் மீன்பிடி துறைமுகம் செயல்பட்டு வருகிறது. இங்கு 2004-இல் இந்திய பெருங்கடல் சுனாமி போது ஒரு பரந்த சேதம் ஏற்பட்டது.
ஏறக்குறைய 30,000 பேர் ஒவ்வொரு நாளும் துறைமுகத்திற்கு அருகிலுள்ள ஏல மண்டபத்தை பார்வையிடுகின்றனர். தினசரி விற்பனை 200 டன்கள், கிட்டத்தட்ட 30 சதவீதம் கர்நாடகா மற்றும் கேரளா போன்ற மற்ற மாநிலங்களுக்கு அனுப்பப்படுகிறது. மீதமுள்ளவை உள்ளூர் சந்தைகளில் வழங்கப்படுகின்றன.
குழித்ததட்டு நாற்றங்காலில் 300 கிலோ தென்னை நார்க்கழிவிற்கு ஒரு கிலோ சூடோமோனாஸ் புளோரசன்ஸ் கலந்து இடுதல் வேண்டும்.
முட்டை ஒட்டுண்ணி டிரைக்கோகிரம்மா கைலோனிஸ் ஒரு லட்சம் / எக்டர் என்ற அளவில் பூக்கும் தருணத்தில் இருந்து ஆறு முறை விடுதல் வேண்டும்.
பாதிக்கப்பட்ட பழங்கள், நச்சுயிரிதாக்கப்பட்ட மற்றும் வாடல் நோய் தாக்கப்பட்ட செடிகளை சேகரித்து அவ்வப்போது அப்புறப்படுத்த வேண்டும்.
இனக்கவர்ச்சி பொறியை எக்டருக்கு 5 என்ற எண்ணிக்கையில் வைப்பதன் மூலம் காய்ப்புழு தாய் அந்துப்பூச்சி நடமாட்டத்தை கண்காணிக்க இயலும்.
தக்காளியில் ஒருங்கிணைந்த பயிர் பாதுகாப்பு என்பது தக்காளி சாகுபடியில் அதன் பயிர்களை நன்கு பாதுகாப்பது குறித்த ஒரு செய்முறையாகும்
செங்கல்பட்டு மருத்துவமனை 1965க்கு முன்பு செங்கல்பட்டு நகரின் உள்பகுதியில் பழைய கட்டிடத்தில் செங்கல்பட்டு மாவட்ட தலைமை மருத்துவமனையாகச் செயல்பட்டது. 1965ஆம் ஆண்டு தமிழக அரசின் மாவட்ட தலைமை மருத்துவமனையை மருத்துவக் கல்வி கற்பிக்கும் நிறுவனமாக மாற்றும் முடிவால் 250 படுக்கைகளுடன் மருத்துவப் பயிற்சி தொடங்கப்பட்டது. வேதாச்சலம் முதலியார் நகராட்சி மன்றத்தின் தலைவராக இருந்த போது,நன்கொடையாக ஒரு பரந்த நிலப்பகுதியை வழங்கினார். அந்த இடத்தில் அது முதல் கல்லூரி செயல்படுகிறது. 50 ஆண்டுகளைக் கடந்து இப்போதும் இயங்கி வருகிறது.
செங்கல்பட்டு மருத்துவக் கல்லூரி செங்கல்பட்டில் அமைந்துள்ள ஒரு கல்வி நிறுவனம். இதன் அமைவிடம் செங்கல்பட்டு நகரம், தமிழ்நாடு, இந்தியாவாகும். சென்னையிலிருந்து தென்மேற்கே 54 கி.மீ தொலைவில் இது அமைந்துள்ளது. தமிழ்நாட்டில் உள்ள அரசு மருத்துவக் கல்லூரிகளில் 5வது இடத்தில் உள்ளது
உரையாடல் தொடர்கிறது ஃபூக்கோ, எட்வர்ட் செய்த்,அம்பர்த்தோ எக்கோ முதலான உலகச் சிந்தனையாளர்களின் நேர்காணல்களும் கட்டுரைகளும்
நிறப்பிரிகை- நவீன அரசியல் விவாதக்களத்தை உருவாக்கிய நிறப்பிரிகை இதழை அ.மார்க்ஸ், பொ.வேல்சாமி ஆகியவர்களோடு இணைந்து நடத்தியவர்.அந்த இதழ் இவரது முகவரியிலிருந்துதான் இவரால் வெளியிடப்பட்டது.
போதி - தலித் வரலாற்றுக்கென இவரால் உருவாக்கப்பட்ட காலாண்டிதழ். இரண்டு இதழ்கள் வெளியாகி நின்றுபோயிருந்தது. தற்போது மீண்டும் வெளியாகத் தொடங்கியுள்ளது.
இரவிக்குமார் ) ஓர் இந்திய அரசியல்வாதியாவார். எழுத்தாளர், வழக்கறிஞர் அரசியல்வாதி மற்றும் சாதி எதிர்ப்பு ஆர்வலர் என பன்முகங்களில் இவர் இயங்கினார். அம்பேத்கார் கொள்கைகளால் ஈர்க்கப்பட்ட இவர் நிறப்பிரிகை என்ற பத்திரிகை இதழின் ஆசிரியராகவும் இருந்தார். நிறப்பிரிகை இதழ் 1990 ஆம் ஆண்டுகளில் தமிழ்நாட்டில் பல புதிய எழுத்தாளர்களை ஊக்கப்படுத்தியது. இரவிக்குமார் விழுப்புரம் மக்களவையின் தற்போதைய நாடாளுமன்ற உறுப்பினராகவும், திராவிட முன்னேற்றக் கழகத்தின் உறுப்பினராகவும் உள்ளார்.
நாகப்பட்டினம் மாவட்டத்தில் உள்ள சீர்காழி வட்டத்தில் காவிரிக்கரை கிராமமான மாங்கணாம்பட்டில் துரைசாமி- கனகம்மாள் தம்பதியருக்கு 10-06-1961 ஆம் ஆண்டு சூன் மாதம் 10 ஆம் தேதியன்று இவர் பிறந்தார். சிதம்பரம் அண்ணாமலைப் பல்கலைக்கழகத்தில் கல்வி பயின்றார். செண்பகவல்லி என்ற பெண்ணை திருமணம் செய்து கொண்டார். இத்தம்பதியருக்கு ஆதவன், அதீதன் என்ற பிள்ளைகள் உள்ளனர்.
இரவிக்குமார் 2006 ஆம் ஆண்டு நடந்த சட்டமன்றத் தேர்தலில் காட்டுமன்னார்கோயில் தொகுதியில் விடுதலை சிறுத்தைகள் கட்சி சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
பின்னர் 2019 ஆம் ஆண்டு நடந்த இந்திய மக்களவைத் தேர்தலில், விழுப்புரம் தொகுதியிலிருந்து, திராவிட முன்னேற்றக் கழக சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
இந்நிலையில் மறைந்த இராஜாராமின் அண்ணன் சம்பாஜியின் மகனும், பட்டத்து இளவரசருமான சாகுஜி, தில்லி அவுரங்கசீப்பின் சிறையில் இருந்து தப்பியோடி, சதாராவிற்கு வந்தார். சதாராவில் தாராபாய்க்கும், சாகுஜிக்கும் இடையே மராத்தியப் பேரரசின் வாரிசுரிமை குறித்த பிணக்குகள் ஏற்பட்டது. இறுதியில் பேஷ்வாக்களின் ஆலோசனைகளின் படி, சாகுஜிக்கு மராத்தியப் பேரரசின் சத்திரபதியாக பட்டம் சூட்டப்பட்டது.
சத்திரபதி இராஜாராம் நுரையீரல் நோயால் தமது முப்பதாவது வயதில், 1700ல் புனே பகுதியில் உள்ள சிங்காத் கோட்டையில் மறைந்தார். இவரது மூத்த மனைவி தாராபாய், தன் இளவயது மகன் இரண்டாம் சிவாஜியை மராட்டியப் பேரரசின் சத்திரபதியாக அறிவித்து, தான் இரண்டாம் சிவாஜியின் காப்பாளாராக மராத்தியப் பேரரசை வழிநடத்தினார்.
முகலாயப் பேரரசர் அவுரங்கசீப்பின் படைகள் செஞ்சி கோட்டையை ஏழாண்டு முற்றுக்கைக்குப் பின், செப்டம்பர், 1698ல் கைப்பற்றியதால், இராஜாராம் வேலூருக்குத் தப்பி ஓடினார். பின்னர் கோலாப்பூரில் உள்ள விசால்கர் கோட்டைக்குச் சென்றார். " இறுதியாக இராஜாராம், சதாரா கோட்டையை தன் பேரரசின் தலைநகராகக் கொண்டார்.
1689ல் சம்பாஜியின் மறைவிற்குப் பின்னர், ராய்கட் கோட்டையில் 12 மார்ச் 1689 அன்று இராஜாராமிற்கு மராத்தியப் பேரரசின் சத்திரபதியாக மகுடம் சூட்டப்பட்டது. சத்திரபதி இராஜாராம், மராத்தியப் பேரரசை காக்க, 11 ஆண்டுகள் தக்காண சுல்தான்கள் மற்றும் முகலாயர்களுடன் போராடினார்.
சத்திரபதி இராஜாராமுக்கு தாராபாய் மற்றும் இராஜேஸ்பாய் என இரண்டு மனைவியரும், இரண்டாம் சிவாஜி மற்றும் இரண்டாம் சம்பாஜி என இரண்டு குழந்தைகளும் இருந்தனர்.
25 மார்ச் 1689ல் ராய்கட் கோட்டையை முகலாயர்கள் கைப்பற்றியதால், மராத்தியப் பேரரசின் தற்காலிகத் தலைநகரமாக செஞ்சிக் கோட்டைக்கு மாற்றப்பட்டது.
பிரிப்பு செயல்முறை என்பது ஒன்றுக்கு மேற்பட்டு கலந்துள்ள இரசாயன பொருட்களில் இருந்து தேவையான பொருளை பிரிக்கும் முறையைக் குறிப்பது ஆகும். பிரித்தெடுத்தலானது இரசாயன பண்புகள் அல்லது அளவு, வடிவம், அடர்த்தி, அல்லது கலவை போன்றவற்றை அடிப்படையாக கொண்டது ஆகும். பொதுவாக பிரிப்பு செயல்முறையானது பிரிக்க பயன்படுத்தும் செயல்முறைகளின்படி வகைப்படுத்தப்படுகின்றன.
ஆய்வுகளைப் பல்கலைக்கழக கல்வியோடு ஒருங்கிணைப்பில் அவர் ஈடுபட்டுள்ளதால், அறிவியல் மற்றும் ஆராய்ச்சியில் அவரது பங்கு குறிப்பிடத்தக்கதாகக் கருதப்படுகிறது. சர் மார்ட்டின் ஆன்ஸ்லோ ஃபோஸ்டர் மற்றும் பிற இந்திய விஞ்ஞானிகளுடன் இணைந்து ஜூலை 1932 இல் நேச்சர் இதழைப் போன்ற மற்றொரு இதழான "தற்போதைய அறிவியல்" தொடங்கினார். அதன் முதன்மை ஆசிரியராக இருந்தார். அவரது முதல் தலையங்கங்களில் ஒன்று, இந்தியாவில் விஞ்ஞான நடவடிக்கைகளை ஒருங்கிணைத்து இந்திய அறிவியல் அகாதமி உருவாக உதவியது.
கோயம்புத்தூரில் பிறந்த இவர் பெல்லாரியில் தனது பட்டப்படிப்பை பயின்றார். பிந்தைய பட்டப்படிப்பினை பேராசிரியர் எண்டர்சனின் கீழ் சென்னை கிறித்துவக் கல்லூரியில் பயின்று தங்க பதக்கம் பெற்றார். பிறகு, அவர் கற்பித்தலில் டிப்ளமோ பெற்றார். இவர் கோயம்புத்தூர் மற்றும் எர்ணாகுளத்தில் கற்பித்தல் பணியேற்றார். அதன் பின்னர் பெங்களூரில் உள்ள மத்திய கல்லூரியில் பணியாற்றினார். அங்கு உயிரியல் துறையை ஒருங்கமைத்து விலங்கியல் தலைவராக செயல்பட்டு 1937 ஆம் ஆண்டு ஓய்வு பெற்றார்.
சி. ஆர். நாராயண் ராவ் ஒர் இந்திய விலங்கியல் மருத்துவர் மற்றும் ஊர்வனவியலாளர் ஆவார். ”இன்றைய அறிவியல்” எனும் அறிவியல் பத்திரிகையின் நிறுவன ஆசிரியர்களில் ஒருவராக இருந்தார். இந்திய நில நீர் உயிரினங்களில் இவரது முன்னோடிப் பணியை அங்கீகரிப்பதற்காக, "ராவ்ரெசுடெசு" என்ற தவளை இனத்திற்கு இவரது பெயரிடப்பட்டுள்ளது
பேராசிரியர் ராவ் தவளைகள் மற்றும் அவைகளை வகைபிரித்தல் ஆகியவற்றில் நிபுணத்துவம் பெற்றவர். பல தவளை வகைகளை அவர் பெயரிட்டு விளக்கியுள்ளார். அர்பன்டெரிக் மற்றும் சிக்மண்டேசன் தவளைகளின் வாழ்வாதார வளர்ச்சியைப் பற்றிய நமது புரிதலுக்கு முக்கிய பங்களிப்பாகக் கருதப்படுகிறது. அவர் புதிய மைக்ரோலைட் இனமான ராமானேலாவை விவரித்தார். "ராரெஸ்ட்டெஸ்" என்ற இனத்துக்கு இவர் பெயரைச் சூட்டி .
மேலகிரி என்பது கிழக்குத் தொடர்ச்சி மலைகளில் உள்ள ஒரு மலைத் தொடராகும். இதன் மேற்கு எல்லையாக காவிரி ஆற்றைக் கொண்டுள்ளது. மேலகிரி மலைப் பகுதியானது 1295 கி. மீ2 பரப்பளவில் இலையுதிர் காடுகள் மற்றும் அரை பசுமைமாறாக் காடுகளைக் கொண்டுள்ளது. இது யானைகளின் வாழிடமாக உள்ளது அல்லாமல், இரண்டு பாரம்பரிய யானை வழித்தடங்களைக் கொண்டுள்ளது. இதன் வடகிழக்கில் பன்னேருகட்டா தேசியப் பூங்காவும், தெற்கில் காவிரி வனவிலங்கு சரணாலயமும் உள்ளன. இந்த வனப்பகுதியானது பிலிகிரி ரங்கண்ணா மலை மற்றும் சத்தியமங்கலம் வனப்பகுதி வழியாக நீலகிரி உயிர்க்கோள காப்பகத்தை இணைக்கிறது. மேலும் இந்த வனப்பகுதியானது மேற்குத் தொடர்ச்சி மலைத்தொடர் மற்றும் கிழக்குத் தொடர்ச்சி மலைகள் ஆகியவற்றின் சந்திப்புப் பகுதியாக, தென்னிந்தியாவின் முதன்மை யானை வழித்தடமாக, பன்னேருகட்டா தேசியப் பூங்கா மற்றும் காவிரி ஆறு ஆகியவற்றை இணைக்கும் சந்திப்பாக உள்ளது. இதன் தெற்கில் சில முக்கிய புலி சரணாலயங்கள் உள்ளன.
வெள்ளைக் கானாங்கோழி, சாம்பல்தலைப் பச்சைப்புறா, தேன் பருந்து, எகிப்திய பிணந்தின்னிக் கழுகு, சிறிய மீன் கழுகு, பூமன் ஆந்தை, குடுமிப் பருந்து, மயில், வராலடிப்பான், பூங்கொத்தி ஆகிய பறவைகள் இந்த மலைகளில் காணப்படுகின்றன.
இந்திய நாகம், இந்திய மலைப் பாம்பு, கண்ணாடி விரியன், சாரைப்பாம்பு, தண்ணீர் பாம்பு போன்றவையும் மேலும் அரிய பாம்புகளான போன்ற ரேசர் போன்றவையும், ஆபத்துக்கு உள்ளாகியுள்ள அரிய பல்லி இனங்களும், இந்திய பச்சோந்தி, இந்திய உடும்பு, முக்கர் முதலை, இந்திய நட்சத்திர ஆமை போன்றவையும், அரிய நஞ்சுத் தவளை உள்ளிட்ட கிட்டத்தட்ட 20 வகையான தவளைகள் உள்ளிட்ட அரிய பாறைத் தேரை உள்ளிட்ட உயிரினங்கள் உள்ளன.
மேலகிரி மலைகள் தமிழ்நாட்டின் தர்மபுரி மற்றும் கிருஷ்ணகிரி மாவட்டங்களுக்கு இடையில், ஒரு பக்கம் கர்நாடக மாநிலத்தையும் மறுபக்கம் காவிரி ஆற்றையும் கொண்டுள்ளது. இந்த காட்டுப் பகுதியானது மலைகள் மற்றும் பள்ளத்தாக்குகளைக் கொண்டு உள்ளது. இந்த மலைகளின் உயர்ந்த பகுதி குட்டிராயன் மலையாகும் இதன் உயரமான பகுதி மற்றும் உயரம் குறைந்த பகுதி ஆகவும் உள்ளது. இந்த காடானது பெரும்பாலும் இலையுதிர் காடுகளாகவும் குட்டிராயன் மலைச் சரிவுகளின் சில பகுதிகள் சோலைக்காடுகளையும் கொண்டுள்ளது. இந்த மேலகிரி மலைகளில் ஆண்டு மழையளவு குறைந்தபட்சமாக 700மிமீ மற்றும் அதிகபட்சமாக 900மிமீ ஆக உள்ளது.
மேலகிரி மலைப்பகுதியில் முட்புதர் தாவரங்கள், உலர் வெப்பமண்டல தாவரங்கள், இலையுதிர் தாவரங்கள், கலப்பு இலையுதிர்காட்டுத் தாவரங்கள், உலர் பசுமைமாறா தாவரங்கள், அரை பசுமைமாறா தாவரவகைகள் ஆகியவை அந்தந்த நில அமைப்புக்கு ஏற்ப காணப்படுகின்றன. இந்த மலைக் காடுகளில் பெரு மாமரம் , பன்னம்புளி, காட்டு பால்கேம், காட்டுப் பலா போன்ற அரியவகை மரங்களும், குங்கிட்டி போன்ற அச்சுறுத்தலுக்கு ஆளான தாவர வகைகளும் உள்ளன. மேலும் இங்கு மருத மரம், ஆச்சா, இலுப்பை, தும்பிலி மரம் போன்றவை கணிசமாக உள்ளன.
இப்பகுதியில் குறிப்பிடத்தக்க அளவில் சிறுத்தை, செந்நாய், தேன் கரடி, முக்கர் முதலை, குள்ள நரி போன்றவையும், புள்ளிமான், கடமா, கடமான், பழுப்பு மலை அணில், நாற்கொம்பு மான், ஆற்று நீர்நாய், யானை போன்றவையும், . புலி, தேன்வளைக்கரடி போன்ற பிறவகை விலங்குகள் உள்ளது குறித்து ஐயப்பாடுகள் உள்ளன. ஓசூர் வனப்பகுதியில் மீதமுள்ள லாங்கர் குரங்குகள் பகுதியில் இந்தப் பகுதியில் இடம் பெற்றுள்ளன.
1637 ஆம் ஆண்டு அரித்மெட்டிகா என்ற நூலின் பிரதியொன்றின் பக்கத்தில் இத்தேற்றம் பியேர் டி பெர்மாவால் குறிப்பிடப்பட்டிருந்தது. இதற்கான நிறுவல் தன்னிடம் உள்ளதாகவும் ஆனால் அது மிகப்பெரியது என்பதால் அந்த இடத்தில் எழுதப்பட முடியாது என்றும் அங்கு குறிப்பிட்டிருந்தார். பல கணிதவியலாளர்களின் 358 ஆண்டுகளின் முயற்சிக்குப்பின் இத்தேற்றம் 1994 ஆம் ஆண்டு ஆண்ட்ரூ வைல்சால் முதன்முறையாக சரியான முறையில் நிறுவப்பட்டு 1995 இல் முறையாக வெளியிடப்பட்டது. இந்த நிறுவலுக்கு முன்னர் பெர்மாவின் தேற்றம் கணித வரலாற்றிலேயே ”மிகவும் கஷ்டமான கணக்கு” என கின்னஸ் உலக சாதனைகளில் இடம்பெற்றிருந்தது.
எனும்போது பெர்மாவால் நிறுவப்பட்டு விட்டதால் " இன் பகா எண் அடுக்குகளுக்கு நிறுவல் கண்டறியப்பட்டால் போதும் என்ற நிலை எழுந்தது. இரு நூற்றாண்டுகளாக இக்கூற்று 3, 5, 7 ஆகிய மூன்று பகாஎண்களுக்கு மட்டுமே நிறுவப்பட்டது. பல கணிதவியலாளர்களின் முயற்சிகளைத் தொடர்ந்து இறுதியாக ஆங்கிலேய கணிதவியலாளர் ஆண்ட்ரூ வைல்சு இக்கூற்றுக்கான நிறுவலைக் கண்டுபிடித்தார். 1995 ஆம் ஆண்டு அது முறையாக வெளியிடப்பட்டது.
எண் கோட்பாட்டில், என்ற சமன்பாட்டை நிறைவு செய்யக்கூடிய நேர்ம முழுவெண்கள் , , எதுவும் கிடையாது என்பதே பெர்மாவின் கடைசித் தேற்றம் கூறும் கூற்றாகும். , எனும்போது இச்சமன்பட்டிற்கு எண்ணற்ற தீர்வுகள் உள்ளன என்பது பழங்காலந்தொட்டே அறியப்பட்ட உண்மையாகும். பழைய புத்தகங்களில் பெர்மாவின் கடைசி அனுமானம் எனவும் இத்தேற்றம் குறிப்பிடப்பட்டுள்ளது.
பதே சிங் இந்தியாவின் தில்லி நகரத்தில் உள்ள ஆம் ஆத்மி கட்சியைச் சேர்ந்த ஓர் அரசியல்வாதியாவார். சௌத்ரி பதே சிங் என்ற பெயராலும் இவர் அழைக்கப்படுகிறார். தில்லியின் ஆறாவது சட்டமன்றத்தில் உறுப்பினராக இருந்தார். தில்லியின் கோகல்பூர் சட்டமன்றத் தொகுதியை இவர் பிரதிநிதித்துவப்படுத்தினார். முன்னதாக இவர் பாரதிய சனதா கட்சியின் உறுப்பினராக இருந்தார். தில்லியின் முதல் சட்டமன்றத்தில் உறுப்பினராகவும் இருந்தார் 1995 ஆம் ஆண்டு முதல் 1998 அம் ஆண்டு வரை அதன் துணை சபாநாயகராக பணியாற்றினார்.
பதே சிங் 1993 ஆம் ஆண்டு தில்லி சட்டமன்றத் தேர்தலில் பாரதிய சனதா கட்சி சார்பாக பட்டியல் சாதியினருக்காக ஒதுக்கப்பட்ட நந்துநகரி சட்டமன்றத் தொகுதியில் போட்டியிட்டார். 13,429 வாக்குகள் பெற்றார் மற்றும் 781 வாக்குகள் வித்தியாசத்தில் தனது நெருங்கிய போட்டியாளரான இந்திய தேசிய காங்கிரசின் ரூப் சந்தை தோற்கடித்தார். தில்லியின் முதல் சட்டமன்ற உறுப்பினரானார். 1995 முதல் 1998 வரை துணை சபாநாயகராகத் தேர்ந்தெடுக்கப்பட்டார். சபாநாயகராக விதிகள் குழுவிலும் உறுப்பினராக இருந்தார்.
பதே சிங் தொழிலால் ஒரு வியாபாரி.தந்தையின் பெயர் சக்தூ சிங் என்பதாகும். உத்தரபிரதேசத்தின் சவுத்ரி சரண்சிங் பல்கலைக்கழகத்தில் இளங்கலை பட்டம் பெற்றார். ஒர் இல்லத்தரசியை திருமணம் செய்து கொண்டார்.
கேத்தி இந்தியாவின் தமிழ்நாடு மாநிலத்திலுள்ள நீலகிரி மாவட்டத்தில் காணப்படும் கேத்தி பள்ளத்தாக்கில் உள்ள சிறிய கிராமம் ஆகும். குன்னூர் தாலுக்காவில் உள்ள ஒரு வருவாய் கிராமம் என்றும் வகைப்படுத்தப்படுகிறது. மேல் கேத்தி என்ற பெயரில் மற்றொரு கிராமம் குன்னூர் ஊட்டி சாலையில் இருக்கிறது. மேல் கேத்தியை எல்லனகள்ளி என்ற பெயராலும் அழைக்கிறார்கள்.
கேத்தியிலுள்ள பெரும்பாலான மக்கள் உடலுழைப்புத் தொழிலாளர்கள் ஆவர். விவசாயம், கால்நடை வளர்ப்பு, கட்டுமானத் தொழில், சுற்றியுள்ள ஊசித் தொழிற்சாலைகள், காளான் தொழிற்சாலைகள், பூந்தோட்டம் போன்ற இடங்களில் பணிபுரிதல் போன்றவை இவர்களுக்கு வருவாய் கிடைக்கும் வழிகளாகும்.
குன்னூர் வட்டத்தில் அமைந்த கேத்தி பேரூராட்சி, உதகமண்டலத்திலிருந்து 8 கிமீ தொலைவில் உள்ளது. இங்கு கேத்தி தொடருந்து நிலையம் உள்ளது. இதனருகே ஜெகதலா பேரூராட்சி 5 கிமீ; அதிகரட்டி பேரூராட்சி 18 கிமீ; நஞ்சநாடு ஊராட்சி 18 கிமீ தொலைவில் உள்ளது.
கே. சுப்பராயன் ஓர் இந்திய அரசியல்வாதியும், 14 ஆவது மக்களவையின் உறுப்பினர் ஆவார். இவர் இந்திய கம்யூனிஸ்டு கட்சியைச் சார்ந்தவர். தமிழ்நாட்டில் கோயம்புத்தூர் மக்களவைத் தொகுதியிலிருந்து போட்டியிட்டு மக்களவைக்குச் சென்றவர். முன்னதாக இரண்டு முறை திருப்பூர் யில் வெற்றி பெற்று தமிழ்நாடு சட்டமன்றத்துக்குத் தேர்ந்தெடுக்கப்பட்டார்.
பின்னர் 2019 ஆம் ஆண்டு நடந்த இந்திய மக்களவைத் தேர்தலில், திருப்பூர் தொகுதியிலிருந்து, இந்தியப் பொதுவுடைமைக் கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
பிரத்தியேகமாக வரையறுக்கப்பட்ட பெயரிடும் வழக்கங்கள் ஏதும் இல்லாத காலத்தில், முற்கால சுடுகலன்களின் உற்பத்தியாளர்களே அவரவர் விருப்பத்திற்கு வெடிபொதிகளுக்கு பெயரிட்டனர். அமெரிக்க உள்நாட்டுப் போரின்போது இருந்த வெடிபொதிகளுக்கு குழல் விட்டதை சாராமல், அறையின் அளவை சார்ந்த பெயரிடப்பட்டு இருந்தன. "எண். 56" என்ற முற்கால வெடிபொதி, .56 அங்குல அறை-விட்டத்தை குறிக்கும்; ஆனால் குழல்-விட்டம் .52 முதல் .54 அங்குலம் வரை இருந்துள்ளது. பின்னர் அதே பொதியுறையில், இன்னும் சிறு-விட்டம்முடைய தோட்டாக்களை கொண்டு பல வழிப்பொருட்கள் உருவாகின; இவை வாய் மற்றும் அடி விட்டத்தை சேர்த்து பெயரிடப்பட்டன. எண். 56 என்பது .56-56 ஆக மாறி, அதன் வழிவந்த சிறிய வடிவங்கள், .56-52, .56-50, மற்றும் .56-46 என்ற பெயரை பெற்றன. இந்த புதிய கேலிபர்களில் மிகுந்த பொதுவான .56-52, 50-கேல் தோட்டாவை பிரயோகித்தது.
துப்பாக்கிகளில், கேலிபர் என்பது, ஒரு அங்குலத்தை நூறு சமபாகங்கள் ஆக வகுத்து அளக்கப்படும், குழலின் உத்தேச உள்விட்டம், அல்லது அதிலிருந்து சுடப்படும் எறியத்தின் விட்டம் ஆகும். உதாரணமாக, ஒரு "45 கேலிபர்" சுடுகலனின் குழல் ஆனது, ஒரு அங்குலத்தில் 0.45 மடங்காக இருக்கும். "9 மிமீ கைத்துப்பாக்கி" என சொல்வதுபோல, குழல் விட்டத்தை மெட்ரிக் முறையிலும் குறிப்பிடலாம். குழல் விட்டத்தை அங்குலத்தில் குறிப்பிடும்போது, "கேல்" என்றும் குறிப்பிடலாம். உதாரணமாக, ஒரு அங்குலத்தில் 0.22 மடங்கு அளவை குழல் விட்டமாக கொண்ட சுடுகலனை .22 அல்லது .22 கேல் என எழுத்தில் குறிப்பிடுவர்; ஆனால் பேச்சு வழக்கில் பதின்மப் புள்ளியை சொல்லாமல், "இருபத்திரண்டு கேலிபர்" அல்லது "ஈரிரண்டு கேலிபர் புரிதுமுக்கி" என்று தான் சொல்வர்.
நவீன வெடிபொதிகள் மற்றும் அவற்றை சுடும் சுடுகலன்களை, பொதுவாக பொதியுறையின் பெயரால் குறிக்கப்பட்டாலும், அவை குழல் விட்டத்தை சார்ந்து இருப்பவை தான் உண்மை. உதாரணமாக, ஒரு சுடுகலனை "30 கேலிபர் புரிதுமுக்கி" என சொல்லும்போது, .30-அங்குல எறியத்தை கொண்டிருக்கும் பலவகையான பொதியுறைகளில் எதை வேண்டுமானாலும், அத்துப்பாக்கியை கொண்டு சுடலாம்; மற்றொரு எடுத்துக்காட்டாக, "22 விளிம்படி" என சொல்லப்படும் சுடுகலனில் இருந்து, 22-கேல் எறியத்தை கொண்டிருக்கும் எந்த ஒரு விளிம்படி வெடிபொதியையும் சுடலாம்.
மரையிட்ட குழலை அளக்கும் விதமும் மாறுபடும், அதாவது மரையின் பள்ளம் அல்லது மேட்டின் விட்டம் பொருத்து மாறுபடும். இதனால்தான், மேடுகளை வைத்து அளக்கப்படும் .303 பிரிட்டிஷ்ஷில் , .311-அங்குல தோட்டாவை தான் பிரயோகிக்கும். அளவில் இதைப்போன்றே இருந்தாலும் .308 வின்செஸ்டரில், பள்ளத்தை வைத்து அளப்பதால், அது .308-அங்குல விட்டம்முடைய தோட்டாக்களை பிரயோகிக்கும்.
ஒரு மரையிட்ட குழலில், எதிரெதிரில் உள்ள பள்ளங்கள் அல்லது மேடுகளுக்கு இடையேயான தூரம் அளக்கப்படும்; ஐக்கிய அமெரிக்காவில் வெடிபொதி விவரிப்பில், பள்ள அளவீடுகள் பொதுவானவை; ஆனால் மற்ற இடங்களில் மேட்டின் அளவீடுகள் தான் பொதுவானவை. சிறப்பான செயல்பாட்டிற்கு, குழலின் பள்ள-விட்டத்தோடு தோட்டா நெருக்கமான பொறுத்தத்துடன் இருக்க வேண்டும்.
இதர வெடிமருந்து-யுகத்தின் வெடிபொதிகளின் பெயரிடும் முறையும், இதே போன்று தான் எழுதப்பட்டன; ஆனால் குறிக்கப்படும் அளவுகள் வேறு ஆகும். .45-70, .44-40, .32-20 ஆகியவைகளில், ஒரு அங்குலத்தின் நூறு-பாகங்களாக அளக்கப்படும் தோட்டாவின் விட்டம்மும், அதிலிருக்கும் வெடிமருந்தின் எடையும் -ல்) பெயராக இருந்தன.
கீழேயுள்ள அட்டவணையில் சில பொதுவாக பிரயோகிக்கப்படும் கேளிபர்களின் அளவுகளை மெட்ரிக் மற்றும் ஆங்கிலேய முறையில் கொடுக்கப்பட்டுள்ளன.
ஒரு குறிப்பிட்ட பகுதியில், மக்கள்தொகையின் போதுமானளவு வீதத்தினருக்கு தடுப்பு மருந்தேற்றம் செய்யப்படும்போது, நோய்த்தொற்றின் அளவில் ஏற்படும் வீழ்ச்சி காரணமாக, குறிப்பிட்ட நோய் இல்லாமல் அழிவதற்கான சாத்தியங்கள் ஏற்பட்டன. எடுத்துக்காட்டாக அமெரிக்காவில் போலியோவுக்கு எதிரான பரவலாகச் செய்யப்பட்ட தடுப்பு மருந்தேற்றம் மூலம் 1979 இல் போலியோ முழுமையாக நீக்கப்பட்டது. உலகம் முழுவதிலுமே ஒரு நோய் இல்லாது செய்யப்படுமாயின், அது நோயழிப்பு எனப்படுகிறது. இவ்வாறு தடுப்பு மருந்தேற்றம் மூலம் உலகம் முழுவதும் இல்லாதொழிக்கப்பட்ட ஒரு நோய் சின்னம்மை ஆகும். பல பத்தாண்டு காலங்களாக உலக சுகாதார அமைப்பு சின்னம்மைக்கு எதிராக மேற்கொண்ட, தடுப்பு மருந்தேற்றத் திட்டத்தின் மூலம், 1980 இல் சின்னம்மை முற்றாக அழிக்கப்பட்டதாக குறிப்பெழுதியுள்ளது. இதன்மூலம் உலக மக்கள்தொகையின் 35% மக்களின் இறப்புக்கும், இன்னொரு சதவீதத்தினரின் குருட்டுத் தன்மை, மற்றும் தழும்புகளுடனான உடலுடக்கும் காரணமாயிருந்த சின்னம்மை நோய் அழிக்கப்பட்டது.
பல நோய்க்காரணிகளால் ஏற்படுத்தப்படும் தொற்றுநோய்களின் தாக்கம் இந்த தடுப்பூசி முறையால் கட்டுப்படுத்தப்படும். இன்ஃபுளுவென்சா, கருப்பப்பை வாய்ப் புற்றுநோய், சின்னம்மை போன்ற பல தீ நுண்மத்தால் ஏற்படும் தொற்றுநோய்கள் இப்படி கட்டுப்பாட்டுக்குள் கொண்டு வரப்பட்டுள்ளன. தடுப்பு மருந்தேற்றம் மூலம் பரந்துபட்ட நோய் எதிர்ப்பாற்றலை ஏற்படுத்தி அதன் மூலம் உலகளவில் சின்னம்மையை அழிக்க முடிந்ததுடன், இளம்பிள்ளை வாதம், தட்டம்மை, ஏற்புவலி போன்றவற்றை உலகின் பல பகுதிகளிலும் கட்டுப்பாட்டுக்குள் கொண்டுவர முடிந்தது.
தடுப்பு மருந்தேற்றம் எனப்படுவது உடலில் நோய் எதிர்ப்பாற்றல் முறைமையைத் தூண்டி, அதன்மூலம் பிற்காலத்தில் ஏற்படக்கூடிய தொற்றுநோயை தடுப்பதற்காக உடலினுள் பிறபொருளெதிரியாக்கி ஒன்றை செலுத்தி நிருவகிக்கும் முறையாகும். அதாவது
சில தொற்றுநோய்களிலிருந்து உடலைப் பாதுகாத்துக் கொள்வதற்காக, நோய் வருவதற்கு முன்னராகவே தடுப்பு மருந்து அல்லது பிறபொருளெதிரியாக்கி பதார்த்தத்தை பயன்படுத்தும் சிகிச்சை முறையாகும். பல தொற்றுநோய்களுக்கான சிகிச்சை முறையில் தடுப்பு மருந்தேற்றமானது மிகவும் ஆற்றல் வாய்ந்ததாகக் கருதப்படுகின்றது.
1796 இல் எட்வார்ட் ஜென்னர் என்பவரால் இந்த 'தடுப்பு மருந்து' என்ற சொல் பயன்படுத்தப்பட்டது. பின்னர் லூயி பாஸ்ச்சர் தனது நுண்ணுயிரியல் ஆய்வுகளில் தொடர்ந்து இந்த பதத்தை பயன்படுத்தி வந்தார். முதன் முதலில் பசுக்களில் தீவீரமில்லாத ஒரு வகை அம்மை நோயை ஏற்படுத்தும் ஒரு தீ நுண்மத்தில் இருந்து பெறப்பட்ட தடுப்பு மருந்து மனிதரில் தீவீர தொற்றும் தன்மையும், இறப்பை ஏற்படுத்தும் அளவுக்கு அபாயமானதுமான சின்னம்மை நோயைக் கட்டுப்படுத்த பயன்பட்டது.
இங்கே உடலினுள் பாதிப்பை விளைவிக்கவல்ல ஒரு பொருள் செலுத்தப்படுவதனால் இந்த மருத்துவ முறை தொடர்பில் பல சர்ச்சைகள், விவாதங்களும் நடைபெற்றன. தடுப்பு மருந்தேற்றத்தின் வினைத்திறனைக் கண்டறிய உலக ரீதியில் மிகப் பரந்துபட்ட அளவில் ஆய்வுகள் நடத்தப்பட்டன. தொற்றுநோய்களிலிருந்து பாதுகாப்பைப் பெற தடுப்பு மருந்தேற்றம் மிகவும் பயன்தரும் முறை என அறியப்பட்டது;
இங்கு பயன்படுத்தப்படும் மருந்து, உயிருள்ள, ஆனால் பலவீனமாக்கப்பட்ட சில நுண்ணுயிரியாகவோ, அல்லது கொல்லப்பட்ட நுண்ணுயிரியாகவோ அல்லது நுண்ணுயிரியில் இருந்து பெறப்படும் நச்சுப்பொருள் பதார்த்தமாகவோ இருக்கும்.
1965 ஆம் ஆண்டில் விஸ்வேஸ்வரயா நேஷனல் இன்ஸ்டிடியூட் ஆப் டெக்னாலஜி என்ற பொறியியல் கல்லூரியில் இளங்கலை பொறியியல் பட்டம் பெற்றார். 1968 ஆம் ஆண்டில் மஹாராஜா சயாஜிராவோ பல்கலைக்கழகத்தில் பொறியியல் பட்டம் பெற்றார். 1972 ஆம் ஆண்டில் டெல்லியிலுள்ள இந்திய தொழில்நுட்பக் கழகத்திலிருந்து பொறியியல் துறையில் டாக்டர் பட்டம் பெற்றார். 2011 ஆம் ஆண்டில் பாட்டீல் பல்கலைக் கழகத்திலிருந்து கெளரவ டாக்டர் பட்டம் பெற்றார்.2014 ஆம் ஆண்டில், குஜராத் தொழில்நுட்ப பல்கலைக்கழகத்திலிருந்தும் கெளரவ டாக்டர் பட்டம், பெற்றார்.